শিমুল সালাহ্উদ্দিন: জন্মদিন গেল আপনার কয়েকদিন আগে। একটা বর্ণাঢ্য, কর্মময় জীবন আপনার। অনেক কাজ, অনেক ধরনের কাজ আপনি করেছেন। আমি যেভাবে আপনাকে চিনি শুরু থেকে, আমি প্রথমে আপনাকে পেয়েছি আবৃত্তি সমন্বয় পরিষদের সভাপতি হিসেবে, তখন সরাসরি আপনাকে দেখেছি, আপনার আবৃত্তি শুনেছি সেই ২০০১/০২ সালে। তার অনেক আগেই আপনি নাটক করে প্রচণ্ড রকম জনপ্রিয় হয়েছেন সারা বাংলাদেশে; আপনার শৈশবের কথা দিয়ে শুরু করতে চাই। আপনার স্মৃতিতে থাকা শৈশবের কোন বিষয়গুলো আপনার মনে পড়ে?